《集句送罗上舍》
明代·何乔新

驱车上东门，游子暮何之。亲昵并集送，恨恨不能辞。

丈夫志四海，不得中顾私。及时当勉励，濯翼凌高梯。

惟念当离别，思心常依依。仰观南雁翔，音响一何哀。

起坐弹鸣琴，中心怆以摧。嘉会不可常，执手将何时。

抚心长太息，泫然沾我衣。愿言崇令德，以副饥渴怀。

安得凌风翰，送子俱远飞。

作者简介：何乔新（1427年-1502年）字廷秀，号椒丘，又号天苗。江西广昌旴江镇人，何文渊第三子。明代大臣。景泰五年（1454）中进士，后拜刑部侍郎。孝宗嗣位，万安、刘吉等忌乔新刚正，出为南京刑部尚书。未几，复代杜铭为刑部尚书。孝宗弘治元年（1488年）正月，吏部尚书王恕举荐为刑部尚书，弘治四年八月（1491年）辞官归里，辞官后杜门著述。弘治十五年十二月二十二日（1503年1月19日）卒，年七十六岁。正德十一年（1516年），追赠太子太保，次年追谥文肃。